
		DEN NORSKE KIRKE

	Torsken menighetsråd







[bookmark: StartSkriv]Møtebok for Torsken menighetsråd

	Møtedato:
	06.02.2024

	Møtetid:
	kl. 18:00

	Møtested:
	Gryllefjord, Herredshuset (Møterom 2. etg)




Tilstede: 
Solveig Flakstad, Reidun Flakstad, Stein Emil Iden, Christel Eide, Jan-Ole Berntsen, Markus Eide.

Meldt forfall:
Leif Einar Thomassen, Janne Tove Nygård Bergvoll.


Saker

Sak 001/24	Skilting parkering forbudt ved Torsken kirke
	[bookmark: Fremstilling]Menighetsrådet hadde til behandling parkering ved Torsken kirke 16. mai 2023. Det ble fattet følgende vedtak:
Menighetsrådet anmoder kommunen om å skilte parkering forbudt for bobiler, campingvogner og tilhengere og at det merkes i veien hvor man skal parkere, slik at biler står i samme retning og plassen utnyttes best mulig. Menighetsrådsleder følger dette opp med å ta kontakt med kirkevergen.
Vi har fått melding fra kirketjener Rosmari om at det er to biler og en tilhenger som står permanent på parkeringsplassen. Det er to problemer knyttet til disse: De opptar plass til brukere av kirken og de vanskeliggjør brøyting. Det er derfor ønskelig at menighetsrådet vurderer vedtaket fra 16.5.23 på nytt.




Forslag til vedtak:
	[bookmark: Forslag]Menighetsrådet anmoder kommunen om å skilte parkering forbudt for all parkering utenom dem som bruker kirken og at det merkes i veien hvor man skal parkere, slik at biler står i samme retning og plassen utnyttes best mulig. Menighetsrådsleder følger dette opp med å ta kontakt med kirkevergen.




Møtebehandling:
	[bookmark: Møtebehandling]




Vedtak:
	[bookmark: Vedtak]Menighetsrådet anmoder kommunen om å skilte parkering forbudt for all parkering utenom dem som bruker kirken og at det merkes i veien hvor man skal parkere, slik at biler står i samme retning og plassen utnyttes best mulig. Menighetsforvalter følger dette opp med å ta kontakt med kirkevergen. Tilsvar følges opp ved neste MR møte.




Sak 002/24	SSB 2023
	Statistikken for Torsken menighet i 2023 er klar og sendt til SSB. Sokneprest Jan-Ole vil ha en kort gjennomgang av statistikken for menighetsrådet.




Forslag til vedtak:
	Årsstatistikk for 2023 tas til orientering.




Møtebehandling:
	Damenes Aften er en aktivitet i 2023 som må med i statistikken. Jan-Ole legger dette inn. Det kan registreres på 6D18.
Markus informerte om at Torsken kirke tidvis holdes åpen. Markus og Rosmari gjør dette på frivillig basis. Markus oversender statistikk pr. mail til Jan-Ole over åpning av kirken samt antall besøkende slik at vi får dette inn til SSB.
Jan-Ole ble anbefalt å se på muligheten for aktiviteter/arrangement der både de eldste barnehageungene og 1.-4. klasse er sammen.




Vedtak:
	Årsstatistikk for 2023 tas til orientering.




Sak 003/24	Kirketjenerstillinger i fellesrådet
	AU i fellesrådet henvender seg til menighetsrådene for å få en uttalelse i sak om kirketjenerstillinger som skal behandles i fellesrådet. Bakgrunnen for saken er både økonomi – at fellesrådet må stramme inn på driften – og at det er fire ledige kirketjenerstillinger i Lenvik (Fjordgård kapell, Sandbakken kapell, Lenvik kirke og Rossfjord kirke). 
AU har i sitt møte 18.01.2024 i sak 1/2024 Godkjenning av saksliste for fellesrådets møte 7.2.24 gjort følgende innstilling til vedtak i saken om vurdering av ledige stillinger:
Senja kirkelige fellesråd ønsker å opprettholde dagens kirkestruktur og kirkelige tilbud så langt det er mulig, men må på grunn av økonomiske utfordringer og mange ledige kirketjenerstillinger be alle de fire menighetsrådene om følgende:
· Ta gjennomgang av gudstjenesteforordningene totalt og fordeling pr bygg, er det mulig å redusere noen på vinterstid eller flytte disse til annen årstid? 
· Vurdere om en kan redusere gudstjenester, evt. foreslå annen aktivitet og andre tilbud som kompensasjon for gudstjenester som tas ut
· Vurdere om en kan vinterstenge kirkebygg og legge aktivitetene i perioden påske – 15.oktober og julaften.
· Velge bygg en vil bruke til begravelser vinterstid i perioden 15.10. – 01.05.
· Gi innspill til om nåværende kirketjeneransatte kan tilbys større stilling for å ta tjenester i de byggene der det mangler kirketjenere; Sandbakken, Fjordgård, Rossfjord, Lenvik og forsøke  rekruttering ved intern utlysing
· Fellesrådet ber om at menighetsrådene, ved sogneprestene, involverer sin arbeidsgiver i drøfting av gudstjenesteforordning før konklusjoner sendes fellesrådet
Frist for tilbakemelding settes til 10.mars.

Sokneprest Jan-Oles vurdering:
Fakta pr. i dag
Torsken menighet har pr. i dag 35 forordnede gudstjenester. Biskopens forordning gjelder gudstjenester på søn- og helligdager og er knyttet til de kirkebygg som er vigslet til slik bruk. I dag benyttes til sammen 6 kirker/bedehuskapell til gjennomføring av gudstjenestene. Dette er: Torsken kirke, Gryllefjord kapell, Flakstadvåg kirke, Grunnfarnes bedehuskapell, Medby kapell og Sifjord bedehuskapell. De tre sistnevnte er private bedehuskapell hvor det betales pr. i dag kr. 2500.- for å benytte. Da stiller huseier med oppvarming og med kirketjener.

Torsken kirke, Flakstadvåg kirke og Gryllefjord kapell betjenes av kirketjener (e) tilsatt av Senja kirkelige fellesråd. Det forutsettes at denne sak ikke har til hensikt å dedusere tilsatte medarbeidere sin tilsettingsgrad så lenge de innehar stillingen.

Flakstadvåg kirke benyttes i liten grad vinterstid. Unntaket er julaften med meget gode deltagerantall i forhold til antall beboere på stedet.

Vurdering
Det har vært samtaler mellom soknepresten og prost om antallet forordnede gudstjenester. Det kan tenkes at antallet som i dag er 35, kan tas ned med 1 – 2 gudstjenester pr. år. En reduksjon av antallet vil medføre ei vurdering av hvor reduksjonen skal skje. Med såpass mange prekensteder er det ikke så mange på hvert sted.

Imidlertid kan en tenke seg at det i vintermånedene (januar og februar) kan overflyttes en søndagsgudstjeneste fra Medby kapell til Sifjord sykehjem og fra Gryllefjord kapell til Gryllefjord sykehjem. En slik forflytning medfører reduksjon av brøytekostnader, strømkostnader og bruk av kirketjener. 

En er ikke fremmed for å foreslå andre/flere menighetsbyggende tiltak som f.eks. samtalefellesskap, salmekvelder ol. Men slike kan ikke erstatte biskopens forordnede gudstjenester. Gudstjenestelivet er en basis for menighetens virksomhet, og utfra dages kirkeordning er å betrakte som et pålegg, i likhet med å utføre kirkelige handlinger (dåp, vielser og gravferder), samt holde konfirmasjonsundervisning og trosopplæringstiltak ellers. To sistnevnte kan, om en har egnede lokaliteter, holdes andre steder enn i vigslede kirker/bedehus/kapell.

Når det gjelder vinterstenging av kirker, så er det for Torsken menighet sitt vedkommende mest nærliggende å peke på Flakstadvåg kirke. De private bedehuskapell leies inn ved bruk og har samme pris enten det er sommer eller vinter. 
Når det gjelder Flakstadvåg kirke som er den i praksis nedstengt vinterstid. Unntaket er julaften som har et meget godt deltagerantall. Det er også få begravelser. Det er lite å hente på å flytte de svært få aktiviteter som i praksis blir gjennomført i kirka gjennom vinteren.
Nedstenging av sentrumskirker som Torsken og Gryllefjord vil etter sokneprestens syn måtte vurderes svært nøye, bl. Annen kan det nevnes at Torsken kirke her en viss betydning i forhold til turistvirksomhet (f.eks. ved hurtigruteanløp i fjorden). Å stenge ned Gryllefjord kapell som ligger midt i «værret» synes umiddelbart som en fremmed tanke.

For kirketjenerstillingens del ligger det godt til rette for tjeneste i Nordre Torsken. Kombinasjon med tjenesten i Søndre Torsken krever noe mer i forhold til reisetiden mellom Torsken/Gryllefjord og Flakstadvåg. Dette handteres i dag greit fordi det er to personer som innehar kirketjenerstillingen. Men for framtiden, dersom de som nå er slutter og det skal tilsettes ny, bør en etter sokneprestens syn vurdere hva som kan løses lokalt i Søndre Torsken.

I denne sammenheng er det et innspill at gudstjenesten på julaften kunne settes opp bare et sted i Nordre Torsken. Enten kunne en si annet hvert år på hver av stedene, eller bare i Torsken kirke fordi 17. mai alltid er i Gryllefjord.

Om de som nå er kirketjenere kan tilbys øket stilling ved å ta tjeneste på nevnte steder der en nå mangler kirketjenere, har ikke soknepresten annen merknad enn at dette ikke må gå ut over tjeneste knyttet til Torsken sokn sine forordnede gudstjenester og kirkelige handlinger. Dog har en påpekt muligheter til å klare seg uten kirketjener til om lag 3 gudstjenester – overflytting av 2 gudstjenester til sykehjem og reduksjon av en gudstjeneste på julaften. Men om denne ressursen kan overflyttes til andre steder, er usikkert, tatt de forholdsvis lange avstandene i betraktning.





Forslag til vedtak:
	Sokneprest Jan-Oles forslag til vedtak:
1. To forordnede gudstjenester i januar og februar flyttes til sykehjem – fra Medby kapell til Sifjord sykehjem og fra Gryllefjord kapell til Gryllefjord sykehjem. Dette skjer i kraft fra og med 2025. åpning i gjeldende forordning
2. Gudstjeneste på julaften i Nordre Torsken reduseres fra to til en.
3. Det startes opp et arbeid for å få redusert antallet forordnede gudstjenester fra 35 til 34 (som følge av pkt 2).
4. Torsken menighetsråd har ingen merknader til at kirketjener tilbys større stilling for å ta  tjeneste andre steder. Dette forutsetter at det lar seg gjennomføre i forhold til Torsken menighet sin oppsatte gudstjenesteplan.





Møtebehandling:
	Man tenker at det ikke er så mye å spare på stenging av kirker. Folk blir opprørt når kirker stenges.
Vi har bare én kirke i Søndre Torsken.
Aktiviteter koster.




Vedtak:
	
1. To forordnede gudstjenester i januar og februar flyttes til sykehjem – fra Medby kapell til Sifjord sykehjem og fra Gryllefjord kapell til Gryllefjord sykehjem. Dette skjer i kraft fra og med 2025. åpning i gjeldende forordning.
2. Gudstjeneste på julaften i Nordre Torsken reduseres fra to til en.
3. Det startes opp et arbeid for å få redusert antallet forordnede gudstjenester fra 35 til 34 (som følge av pkt 2).
4. Torsken menighetsråd har ingen merknader til at kirketjener tilbys større stilling for å ta tjeneste andre steder. Dette forutsetter at det lar seg gjennomføre i forhold til Torsken menighet sin oppsatte gudstjenesteplan.





Sak 004/24	Blomsterkort
	16.11. 23 behandlet kirkelig fellesråd sak om blomsterkort. Det ble bestemt at denne saken skal til høring hos menighetsrådene før den landes i fellesrådet. 
Innstillingen til vedtak til møtet 16.11.23 var som følgende:
Saken legges fram til drøfting med kirkevergens innstilling til vedtak
1. Senja kirkelige fellesråd avvikler blomsterfondordningen med salg av blomsterkort ved begravelser fra 01.01.2024.
2. Blomsterfond tilhørende Lenvik sogns gravplasser skal tilhøre disse gravplassene. 
Midlene kan forvaltes av fellesrådet til pengene ved hver gravplass er brukt opp. Evt. innkjøp som skal finansieres av disse midlene delegeres til administrasjonen å godkjenne inntil kr. 5.000, større innkjøp avklares av fellesrådet. 
Kjøp av benker til gravplassene som ikke har benker, som f.eks. enkelte gravplasser i Berg sogn, så vises det til egen sak.




Forslag til vedtak:
	Ingen forslag.




Møtebehandling:
	




Vedtak:
	Torsken menighet har ikke blomsterkort og har heller ikke hatt det. Menighetsrådet har derfor ingen bemerkninger til saken om blomsterkort som skal behandles i fellesrådet.




Sak 005/24	Økonomiplaner 2025-2028
	Bakgrunn
Senja kirkelige fellesråd har ansvar for 19 kirkebygg. Det er varierende alder på byggene, der de to eldste er fra siste halvdel av 1700-tallet. Det er et kontinuerlig behov for vedlikehold på byggene.
Kirkevergen er i ferd med å utarbeide reviderte økonomiplaner for perioden 2025 til 2025 i to deler:
· Kirkebygg
· Gravplasser 
Bygningsdelen er delt inn i to planer: Den ene er for tiltak med kostnadsramme over 100.000 kr og den andre for enkelttiltak under 100.000 kr. Hver av planene har en kort beskrivelse av tiltak, et grovt overslag over kostnadene, forslag til finansiering og prioritering av tiltakene. Økonomiplanene vil revideres hvert år, og de vil gjelde for en fireårs periode.
Økonomiplanene skal forankres i soknene med prioriteringsliste. Fellesrådet vedtar økonomiplanene med prioriteringer for alle kirkebygg og gravplasser på møte i april. 
Forslag til prioriteringer er satt opp på bakgrunn av følgende kriterier:
· Fare for liv og helse
· Fare for store skader på bygg
· HMS-avvik
· Mulighet for ekstern finansiering til tiltak gjennom egenfinansiering
· Beskyttelse mot bygningsforfall
Et tiltak kan gjerne dekke flere av kriteriene.




Forslag til vedtak:
	Menighetsrådet vedtar økonomiplaner med prioriteringer foreslått av menighetsrådsleder/menighetsforvalter.




Møtebehandling:
	Tiltaket «Inngangsparti med universell utforming» i Flakstadvåg kirke tas ut (bygg over 100.000 kr)
Tiltaket «Lys i yttergang og utelys» til Flakstadvåg kirke (bygg under 100.000 kr) tas ut av økonomiplanen. Markus Eide innhenter prisoverslag på arbeidet.
Tiltaket «Utvide parkeringsplass» ved Gryllefjord kapell tas ut av økonomiplanen (bygg under 100.000 kr).
Tiltaket «Utbedre steintrapp og vei opp fra hovedveien» til Torsken kirke: Christel E. lager en sak på dette til neste menighetsrådsmøte (bygg under 100.000 kr).
Solveig F. har blitt kontaktet av grunneier til parkeringsplassen til Flakstadvåg kirke. Grunneier vil gjerne gi denne delen av eiendommen sin til kirken, men hun vil ikke påta seg arbeid eller kostnader med fradeling. Solveig sender kontaktinformasjon til kirkevergen med kopi til menighetsforvalter.




Vedtak:
	Menighetsrådet vedtar økonomiplaner med prioriteringer som kom frem i møtet.




Sak 006/24	Varmeovner i Gryllefjord kapell
	Det er problemer med varme i Gryllefjord kapell. Bygget er vanskelig å få varmet opp på vinteren, fordi varmepumpene er delvis defekt og panelovnene har dårlig effekt.
I fellesrådets regnskap er det et eget fond på 29.216,73 kr øremerket Gryllefjord kapell. Dette fondet ble opprettet i forbindelse med at Torsken kirkelige fellesråd fikk midler til utskifting av vinduer i kapellet, samt utføre annet vedlikeholdsarbeid på bygget. Vinduene er skiftet ut.
Det foreslås at disse midlene på 29.216,73 kr brukes på varme i Gryllefjord kapell. Det prioriteres å få varmepumpene reparert. Resterende beløp brukes på å kjøpe inn nye panelovner.




Forslag til vedtak:
	Fondet øremerket Gryllefjord kapell på 29.216,73 kr brukes til varme i Gryllefjord kapell. Det prioriteres å få varmepumpene reparert. Resterende beløp brukes på å kjøpe inn nye panelovner.




Møtebehandling:
	Vi trenger ikke samme antall panelovner som det man har i kapellet nå. 
Når panelovner står på under varmepumpene, blåses det ut kald luft fra varmepumpene.




Vedtak:
	Fondet øremerket Gryllefjord kapell på 29.216,73 kr brukes til varme i Gryllefjord kapell. Det prioriteres å få varmepumpene reparert. Resterende beløp brukes på å kjøpe inn nye panelovner. Markus Eide, som kirketjener, henter inn pristilbud og presenterer dette pr epost for menighetsrådsmedlemmene.




Sak 007/24	Menighetslivet første halvår av 2024
	Siden både menighetspedagog og sokneprest tjenestegjør i både Berg og Torsken sokn synes det naturlig å legge fram en samlet oversikt over aktivitetene i menighetene.
I hovedsak består aktivitetsplanen av gudstjenester, kirkelige handlinger (begravelser og vielser), konfirmantundervisning, øvrige trosopplæringstiltak (legoklubb, sangøvelser, dåpssamtaler), andakter og nattverdgudstjenester ved sykehjem, samt samtaler knyttet til begravelser og sjelesorg.
Vedlagt følger plan over det meste av disse aktiviteter.




Forslag til vedtak:
	Oversikt over aktiviteter i Torsken menighet i første halvår av 2024 tas til orientering.




Møtebehandling:
	




Vedtak:
	Oversikt over aktiviteter i Torsken menighet i første halvår av 2024 tas til orientering.






For Torsken menighetsråd

Stein Iden
Menighetsforvalter
image1.png




